గోరఖ్పూర్ : అభం సుభం తెలియని చిన్నారులు అనంత లోకాలకు తరలిపోయిన దుర్ఘటనపై ఉత్తర ప్రదేశ్ ముఖ్యమంత్రి యోగి ఆదిత్యనాథ్ తీవ్ర ఆవేదన వ్యక్తం చేశారు. బాబా రాఘవ్దాస్ కళాశాల, ఆసుపత్రిని సందర్శించి, ఘోర కలి గురించి వివరాలను తెలుసుకున్నారు. ఆ తర్వాత మీడియాతో మాట్లాడుతూ ఆయన కన్నీళ్ళు ఆపుకోలేకపోయారు. పసి బిడ్డల మరణ వార్త తనను కలచివేసిందన్నారు, తన హృదయం చలించిపోయిందన్నారు. ప్రభుత్వం నియమించిన కమిటీ నివేదిక వచ్చే వరకు వేచి చూడాలని ప్రజలను కోరారు. ఆసుపత్రి వర్గాల నిర్లక్ష్యం వల్ల బాలలు మరణించినట్లు నిర్థారణ అయితే, అందుకు బాధ్యులైనవారిపై కఠిన చర్యలు తీసుకుంటామని స్పష్టం చేశారు. తప్పు చేసినవారిని వదిలిపెట్టే ప్రసక్తే లేదన్నారు. ప్రధాన మంత్రి నరేంద్ర మోదీ కూడా తీవ్ర ఆవేదన వ్యక్తం చేశారని, కేంద్ర ప్రభుత్వం కూడా తమకు సంఘీభావం ప్రకటించిందని తెలిపారు.
gorakhpur : abham subham teliyani chinnarulu ananta lokalaku taralipoyina durghatanapai uttara pradesh mukhyamantri yogi aadityanath teevra aavedana vyaktam chesaru. baba raghawawas kalasala, aasupatrini sandarsinchi, ghora kali gurinchi vivaraalanu telusukunnaru. aa tarvaata meediatho maatlaadutuu aayana kanneellu aapukolekapoyaru. pasi biddala marana vaarta tananu kalachivesindannaru, tana hrudayam chalinchipoyindannaru. prabhutvam niyaminchina commity nivedika vache varaku vechi chuudaalani prajalanu koraru. aasupatri vargala nirlakshyam valla baalalu maraninchinatlu nirthaarana ayithe, anduku baadhyulainavaaripai kathina charyalu teesukuntaamani spashtam chesaru. tappu chesinavaarini vadilipette prasakte ledannaru. pradhaana mantri narendra modii kuudaa teevra aavedana vyaktam chesarani, kendra prabhutvam kuudaa tamaku sanghibhavam prakatinchindani telipaaru.